
# Казанлылар паркларда һәм скверларда җәйге чаралар өчен идеяләр тәкъдим итә алачак

Иң яхшы проектларны Парклар һәм скверлар дирекциясенең грант ярдәме белән гамәлгә ашырачаклар.

9 нчы февральдә «Мәскәү» мәдәни үзәгендә очрашу узачак, анда казанлылар җәй көне шәһәрнең иҗтимагый киңлекләрендә чаралар уздыру буенча үз идеяләрен тәкъдим итә алачак. Иң яхшы инициативалар Казан Башкарма комитетының Парклар һәм скверлар дирекциясе грант ярдәме белән тормышка ашырылачак.

Очрашуда шәһәрлеләр һәм дирекция командасы булачак җәйге программа, гамәлдәге проектлар һәм чаралар турында фикер алышачак. Фикер алышу парк-менеджерлары эшләрен модернизацияләячәк төркемнәрдә узачак. Чара 18:30 сәгатьтә башланачак. Анда катнашу өчен язылу кирәк түгел, дип хәбәр итә оештыручылар.

Үз идеяләрен тәкъдим иткән шәһәрлеләр, кирәк булганда, аларны эшләп бетерә һәм җәйге сезонның мәдәни программасы кысаларында паркларда һәм скверларда чараны уздыруга грант ала алачак.

Исегезгә төшерәбез, шәһәрнең Парклар һәм скверлар дирекциясе февраль аенда халык белән ачык фикер алышулар үткәрә. Горки-Әмәт урманындагы «Дом» экоүзәгендә очрашу узды инде, анда Казанның иҗтимагый киңлекләрен тулыландыру һәм торышы турында фикер алыштылар, шулай ук шәһәрлеләр дирекцияне модернизацияләү буенча идеяләр тәкъдим иттеләр.


kzn.ru

Следите за самым важным и интересным в Telegram-каналеТатмедиа

## Нет комментариев
Казанлылар паркларда һәм скверларда җәйге чаралар өчен идеяләр тәкъдим итә алачак